S-249/2017

Mál þetta, sem dómtekið var 17. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 4. síðasta mánaðar, á hendur H-kvk-þgf H-kvk-þgf S-kvk-þgf, kt. 000000-0000, Suðurgötu 79 í Hafnarfirði, „fyrir eftirtalin brot:

1. Umferðarlagabrot, með því að hafa þriðjudaginn 25. október 2016 ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml) um Hafnarfjarðarveg í Garðabæ, við Arnarnesbrú, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

2. Umferðarlagabrot, með því að hafa mánudaginn 30. janúar 2017 ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 720 ng/ml) um Suðurgötu í Hafnarfirði, við hús nr. 79, þar sem lögregla hafði afskipti af ákærðu. [...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

3. Umferðarlagabrot, með því að hafa sunnudaginn 5. mars 2017 ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 340 ng/ml, MDMA 100 ng/ml og metamfetamín 55 ng/ml) um Suðurbraut í Hafnarfirði, til móts við hús nr. 20, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

4. Umferðarlagabrot, með því að hafa fimmtudaginn 23. mars 2017 ekið bifreiðinni [...] óhæf til að stjórna henni örugglega vegna áhrifa ávana- og fíkniefna (í blóði mældist amfetamín 100 ng/ml og metamfetamín 145 ng/ml) um Suðurbraut í Hafnarfirði, við Holtanesti, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

5. Umferðarlagabrot, með því að hafa föstudaginn 21. apríl 2017 ekið bifreiðinni [...] án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 415 ng/ml, metamfetamín 400 ng/ml og metýlfenídat 35 ng/ml) um Skútuvog í Reykjavík, til móts við hús nr. 2, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

6. Umferðarlagabrot, með því að hafa fimmtudaginn 4. maí 2017 ekið bifreiðinni [...] án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml, metamfetamín 50 ng/ml og metýlfenídat 20 ng/ml) um Krummahóla í Reykjavík, við hús nr. 4, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

7. Fíkniefnalagabrot, með því að hafa laugardaginn 6. maí 2017, að Suðurgötu 79 í Hafnarfirði, haft í vörslum sínum 0,24 g af tóbaksblönduðu kannabisefni, sem lögreglumenn fundu við leit í íbúðinni. [...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8. Umferðarlagabrot, með því að hafa mánudaginn 8. maí 2017 ekið bifreiðinni [...] án þess að hafa ökuskírteini meðferðis og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 575 ng/ml og metamfetamín 170 ng/ml) austur Vífilstaðaveg í Garðabæ, rétt austan við Garðaskóla, þar sem lögregla stöðvaði aksturinn. [...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,24 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málsatvik er skírskotað til framangreindrar ákæru.

Ákærða sótti ekki þing og boðaði ekki forföll, en í fyrirkalli sem gefið var út 13. síðasta mánaðar og var birt ákærðu ásamt ákæru málsins 31. þess mánaðar, kom meðal annars fram að sækti ákærða ekki þing mætti hún búast við að fjarvist hennar yrði metin til jafns við það að hún viðurkenndi að hafa framið þau brot sem hún væri ákærð fyrir og að dómur yrði lagður á málið að henni fjarstaddri, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærða hafi viðhaft þá háttsemi sem ákært er út af og eru brotin réttilega heimfærð til refsiákvæða í ákærunni. Ákærða hefur því unnið sér til refsingar.

Samkvæmt sakavottorði hefur ákærða ekki gerst sek um refsiverða háttsemi. Eftir framansögðu og samkvæmt 77. gr. laga nr. 19/1940, þykir refsing ákærðu hæfilega ákveðin 900.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en vararefsing skal vera fangelsi í 38 daga.

Eftir framansögðu og með vísan til 1. og 4. mgr. 102. gr. umferðarlaga nr. 50/1987, verður ákærða jafnframt svipt ökurétti í þrjú ár og fjóra mánuði frá birtingu dóms þessa að telja.

Með vísan til 6. mgr. 5. gr. laga nr. 65/1974, skal ákærða sæta upptöku á þeim fíkniefnum sem hald var lagt á, eins og nánar greinir í dómsorði.

Á grundvelli 1. mgr. 218. gr. laga nr. 88/2008 er ákærða dæmd til að greiða sakarkostnað málsins, sem samkvæmt yfirliti um slíkan kostnað og með stoð í öðrum framlögðum gögnum, nemur 597.636 krónum og er hann tilkominn vegna rannsóknaraðgerða.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærða, H-kvk-nf H-kvk-nf S-kvk-nf, greiði 900.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 38 daga.

Ákærða er svipt ökurétti í þrjú ár og fjóra mánuði frá birtingu dóms þessa að telja.

Ákærða sæti upptöku á 0,24 g af tóbaksblönduðu kannabisefni, sem hald var lagt á.

Ákærða greiði 597.636 krónur í sakarkostnað.

H-kk-nf Þ-kk-nf